Thailand strammede sit sprog over for Myanmar ved at sige, at det var "alvorligt bekymret" over de eskalerende blodsudgydelser siden kuppet den [[1. februar]], men på grund af tætte militære bånd og frygt for flygtninge, ville det sandsynligvis ikke gå længere, mente analytikere. Det efterlod Thailand ude af trit med de øvrige [[ASEAN]]-medlemmer, der søgte at øge presset på [[militærjunta]]en, men det kunne også positionere Thailand som en mulig [[Mægling|mægler]]. Thailands premierminister, Prayut Chan-o-cha, kom selv til magten ved et [[Thailands militærkup 2014|militærkup i 2014]] og blev, efter at være fratrådt som [[general]], udpeget som premierminister i [[2019]] af et delvist [[demokrati]]sk valgt [[parlament]]. Thailand har potentielt mere på spil end noget andet medlem af ASEAN, da det deler en 2.400 km lang [[grænse]] med Myanmar, hvor det er naboen med den længste grænse. Desuden er forretningsforbindelserne også stærke. Kun [[Kina]] og [[Singapore]] har større investeringer end Thailand i Myanmar. Grænsehandel udgør en værdi på omkring ni [[milliard]]er [[USD|dollars]], svarende til cirka 56 milliarder [[DKK|kroner]]. Desuden er der den store gruppe burmesiske [[gæstearbejder]]e, der er vigtige for Thailands [[industri]] og [[turisme]].<ref>{{cite news |url=https://www.reuters.com/article/us-myanmar-politics-thailand-analysis/analysis-myanmars-neighbour-thailand-unlikely-to-toughen-stance-on-coup-idUSKBN2BP0LN |title=Analysis: Myanmar's neighbour Thailand unlikely to toughen stance on coup |author=Kay Johnson |author2=Panarat Thepgumpanat |work=[[Reuters]] |date=2. april 2021 |access-date=4. april 2021 |language=en |archive-url=https://web.archive.org/web/20210404164451/https://www.reuters.com/article/us-myanmar-politics-thailand-analysis/analysis-myanmars-neighbour-thailand-unlikely-to-toughen-stance-on-coup-idUSKBN2BP0LN |archive-date=4. april 2021 |url-status=dead}}</ref>
Psykologi Politik Samfund Historie Mellemmenneskelige_forhold